Ali Chamenėjus

Sajedas Ali Hoseinas Chamenėjus (, 1939 m. balandžio 19 d. – 2026 m. vasario 28 d.) – Irano religinis ir valstybės veikėjas, ajatola, antrasis aukščiausiasis vadovas, ėjęs pareigas nuo 1989 iki 2026 m. Anksčiau Chamenėjus ėjo trečiojo Irano prezidento pareigas (1981–1989 m.).Ali Khamenei. Britannica Online Encyclopedia. Nuoroda tikrinta 2024-12-09.

Kaip aukščiausiasis lyderis, Chamenėjus buvo galingiausia politinė valdžia Irano Islamo Respublikoje. Jis buvo Irano valstybės vadovas, jo ginkluotųjų pajėgų vyriausiasis vadas, galėjo leisti dekretus ir priimti galutinius sprendimus dėl pagrindinės vyriausybės politikos daugelyje sričių, tokių kaip ekonomika, aplinkosauga, užsienio politika. Kaip aukščiausiasis vadovas, Chamenėjus tiesiogiai arba netiesiogiai kontroliavo vykdomąją, įstatymų leidžiamąją ir teisminę valdžios institucijas, taip pat kariuomenę ir žiniasklaidą.

 Biografija 
Gimė Mešhede azerbaidžaniečio ir iš Jezdo kilusios motinos šeimoje. Buvo antras sūnus 8 vaikų šeimoje.

Pradėjo mokytis būdamas ketverių metų. Buvo išsiųstas į Maktabą mokytis Korano. Vėliau mokėsi religinėje seminarijoje, visą gyvenimą studijavo islamą. Studijavo ir vertė arabų bei persų literatūrą.

 Islamo revoliucija ir prezidentavimas 
Ali Chamenėjus buvo vienas svarbiausių 1979 m. Irano revoliucijos dalyvių, artimas 1979 m. islamo revoliucijos organizatoriaus ajatolos Ruholos Chomeinio bendražygis. Po revoliucijos dirbo krašto apsaugos ministerijoje, buvo Teherano penktadienio maldos vadovas.

1981 m. išrinktas Irano prezidentu, prezidentavo Irako–Irano karo metu. Kovojo su vakarietiškos ir neoliberalizmo ideologijos šalininkais.

1985 m. Ali Chamenėjus perrinktas antrai prezidento kadencijai. 1989 m. mirus ajatolai Ruholai Chomeiniui, Ali Chamenėjus Ekspertų Asamblėjos išrinktas naujuoju šalies vadovu – revoliucijos lyderiu. Šis postas Irane svarbesnis už prezidento.

 Aukščiausiasis vadovas 
2026 m. vasario 28 d. žuvo per JAV ir Izraelio smūgius Irane.

 Vidaus politika 
Ali Chamenėjus tradiciškai buvo laikomas Irano konservatyvaus judėjimo lyderiu. Kartu jis buvo tvirtas mokslo pažangos šalininkas. Vienas pirmųjų islamo dvasininkų, pritarusių kamieninių ląstelių tyrimams ir gydomajam klonavimui. Chamenėjus daug dėmesio skyrė branduolinės energijos plėtrai. Pasak jo, „naftos ir dujų ištekliai nėra beribiai“.

Chamenėjus pasisakė už spartesnį ekonomikos privatizavimą. 2004 m. buvo peržiūrėtas Irano konstitucijos 44 straipsnis, kuriame nustatyta, kad infrastruktūra turi priklausyti tik valstybei.

 Užsienio politika 
Ali Chamenėjus pasisakė už Izraelio sunaikinimą ir oponavo JAV politikai, kurią vadino arogantiška ir imperialistine. Į galimą Vakarų karinį išpuolį Irano revoliucijos lyderis žadėjo atsaką karine jėga.

 JAV 
Aštri JAV kritika yra neatsiejama visų Chamenėjaus viešų kalbų dalis. Jis kritikavo Amerikos vadovybę dėl jos imperialistinės politikos Artimuosiuose Rytuose, Izraelio rėmimo ir agresijos prieš Iraką.

 Izraelis ir Palestina 
Chamenėjus Izraelį laikė neteisėtu okupaciniu režimu. Rėmė palestiniečių nenorą pripažinti Izraelį kaip valstybę. Pasak Chamenėjus, „jei kas nors islamo pasaulyje padarys šią klaidą ir oficialiai pripažins šį despotišką režimą, jis ne tik užsitrauks gėdą ir panieką sau, bet ir atliks nenaudingą veiksmą“.

Pasak Chamenėjaus, palestiniečių klausimo sprendimo būdas yra „surengti referendumą tarp palestiniečių tautos, visų tų, kurie buvo ištremti iš Palestinos, kurie yra tremtyje Libane, Jordanijoje, Kuveite, Egipte ir kitose arabų valstybėse. Jie turi grįžti į savo tėvynę, į savo namus. Taip pat tie, kurie Palestinoje gyveno iki 1948 m. – musulmonai, krikščionys ir žydai. Tarp jų turėtų būti surengtas referendumas. Jie turės visuotiniame referendume išrinkti Palestiną valdančią tvarką“.

 Šaltiniai 

 Nuorodos 
 Oficialus tinklapis (anglų k.)

Kategorija:Irano aukščiausieji vadovai
Kategorija:Irano prezidentai
Kategorija:Dvasininkai